| **Cartagena** |
| --- |
| Horisonten til CartagenaHorisonten til Cartagena |
| 

|  |
| --- |
| Byvåpenet til Cartagena |
| **Byvåpenet til Cartagena** |

 |
| Kallenamn «*Kulturhamna*» |
| Plassering |
| 

Cartagena i Spania is located in

 |
| Styresmakter |
| Land |  Spania |
| Autonom region | Murcia |
| Provins | Murcia |
| Grunnlagd | 227 fvt. |
| Borgarmeister | Pilar Barreiro |
| Geografi |
| Flatevidd - By |  881,86 km² |
| Innbyggjarar  - Totalt (2007)   - folketettleik | 211 286   239,6 /km² |
| Koordinatar | 37°36′″N 0°59′″W﻿Koordinatar: 37°36′″N 0°59′″W﻿ |
| Høgd over havet | 10 moh |
| Diverse annan informasjon |
| Postnummer | 30200-30300 |
| Telefon-retningsnummer | 968 |
| **Nettstad:** www.cartagena.es |

**Cartagena** er ein by i Spania ved Middelhavet og ein marinebase for den spanske marinen søraust på Den iberiske halvøya. Han ligg i den autonome regionen Murcia.

Cartagena har vore senter for den spanske marinen sidan Huset Bourbon tok over makta i Spania på 1700-talet. Heilt tilbake til 1500-talet var han ein av dei viktigaste marinebasane i Spania, i lag med Ferrol i nord. Byen er omringa av bymurar og har ei fin hamn som er forsvart av festningar.

Cartagena har kring 210 000 innbyggjarar og er den nes tstørste i regionen. Han er den sjette største byen i Spania av dei som ikkje er provinshovudstader og den 24. største totalt.

Geografi
--------

Cartagena består av ei stor slette som grensar til kystfjella i både nord og sør. Gamlebyen grensar til fem små åsar (Molinete, Monte Sacro, Monte de San José, Despeñaperros og Monte de la Concepción). Tidlegare var det ein innsjø mellom åsane som heitte Estero, men denne tørka inn og ein bydel vart bygd her på byrjinga av 1900-talet.

Fyret Cabo de Palos
### Klima

Varmt og halvtørt klima dominerer området. Nærleiken til havet jamnar temperaturen ut. Den kaldaste månaden er januar med ein normaltemperatur på 12 °C og august er den varmaste med ein normal dagtemperatur kring 35 °C. Det kjem sjeldan meir nedbør enn 300 mm i året i Cartagena.

Historie
--------

Det romerske teateret i Carthago Nova i Cartagena.
Byen heitte opphavleg Mastia og hadde ei av dei beste hamnene i det vestlege Middelhavet. Han vart grunnlagd på ny av den kartagiske generalen Hasdrubal i 227 fvt. som **Carthago Nova** (Ny-Kartago), slik at det vart lettare å erobre Spania. Den romerske generalen Scipio Africanus erobra han i 209 fvt. Julius Cæsar gav byen latinske rettar og Octavian gav byen det nye namnet til ære for Julius Cæsar, **Colonia Iulia Victrix N.C.**

Molino del Campo de Cartagena
I 298 oppretta Diocletian ein ny romersk provins i Hispania som heitte Carthaginensis og la hovudstaden til Cartagena. Han vart verande ein viktig by fram til han vart øydelagd av vandalar i år 435. I romartida var det store sølvgruver ved byen. Han var òg kjend for produksjon av garum, ein gjæra fiskesaus, og for alfagras.

Etter Romarriket fall vart byen styrt av vandalar (409-425), vestgotarar (425-550 og 624-714), austromarar (551-624), umayyadane (714-756), Kalifatet Córdoba (756-1031), Taifaen Denia (1031-1076), Taifaen Zaragoza (1076-1081), Taifaen Tortosa (1081-1092), almoravidane (1092-1145), almohadane (1145-1229) og Taifaen Murcia (1229-1245) før Kongedømet Aragon erobra byen i 1245.

Kjelder
-------

* *Denne artikkelen bygger på «Cartagena, Spain» frå Wikipedia på engelsk, den 26. oktober 2009.*
	+ *Wikipedia på engelsk oppgav desse kjeldene:*

1. ↑  Hammond, N.G.L. & Scullard, H.H. (Eds.) (1970). *The Oxford Classical Dictionary* (s. 209). Oxford: Oxford University Press. ISBN 0-19-869117-3.

Bakgrunnsstoff
--------------

 Wikimedia Commons har multimedia som gjeld: **Cartagena**

* Offisiell turistide
* Viva Murcia Arkivert 2021-06-09 ved Wayback Machine. - informasjon og bilete frå Cartagena.

|  |  |
| --- | --- |
| Autoritetsdata | 
* WorldCat
* VIAF
* GND
* LCCN
* BNF
* BNF (data)
* SUDOC
* NKC
* BNE
* GeoNames

 |